Edinburgh Rugby, voorheen Edinburgh Reivers en Edinburgh Gunners, is een van die twee professionele rugbyspanne van Skotland. Hulle ding mee in die Guiness Pro14 en die Europese Rugbykampioenebeker. Die oorspronklike Endinburgh Distrikklub het in 1872 hul eerste interdistrikwedstryd teen Glasgow Distrik gespeel en die wedstryd met 3-0 gewen. Die amateurdistrik is met die koms van professionele rugby omskep in Edinburgh Rugby en het in 1996 om die Heinekenbeker begin meeding. Hul beste seisoen tot dusver was in 2011-’12 toe hulle die halfeindrondte gehaal het en naelskraap met 22-19 teen Ulster verloor het. Die die klub se kwarteindstryd teen Toulouse het vir die klub ’n rekordskare van 38 000 op Murrayfield besorg. In 2003-’04 het Edinburgh die eerste Skotse span geword om ’n kwarteindstryd te haal. In 2014-’15 het Edinburgh die eerste Skotse klub geword om een van Europa se belangrikste eindstryde te haal toe hulle in die Europese Rugbyuitdaagbeker op Twickenham Stoop teen Gloucester Rugby te staan gekom het. Edinburgh se span vir die 2017-’18-seisoen: (en) Amptelike werf (en) Ondersteunersklub (en) Edinburgh Rugbystigting Geargiveer 29 November 2007 op Wayback Machine (en) Klub Videoblad Geargiveer 3 Maart 2016 op Wayback Machine (en) http://www.ercrugby.com/eng/13_5538.php?section=4 Geargiveer 20 April 2008 op Wayback Machine "Edinburgh 33–15 Ospreys" (in Engels).